O‘zbekiston U-22 yoshlar terma jamoasi Dubayga uchib ketdi

Bugun O‘zbekiston yoshlar (U-22) terma jamoasi Osiyo chempionatiga tayyorgarlik vazifasini o‘tovchi yig‘inga uchib ketdi.

 Foto © the-uff.com
Qit’a chempionati 11—26-yanvar kunlari Ummon davlatida bo‘lib o‘tadi.
Shuhrat Maqsudov boshchiligidagi jamoamiz chempionat oldidan bir hafta davomida Dubayda yig‘in o‘tkazadi. Bugun tongda terma jamoamiz Dubayga yo‘l oldi.
BAAga jo‘nab ketgan delegatsiya tarkibi bilan tanishishingiz mumkin:
Darvozabonlar: Asilbek Omonov, Akmal Tursunboyev, Abdumavlon Abdujalilov (hammasi “Paxtakor”dan).
Himoyachilar: Tohir Shamshitdinov, Maksimilian Fomin, Yegor Krimes, Akbar Ismatullayev, Vladimir Kozak, Davron Hoshimov (barchasi “Paxtakor”dan), Boburbek Yo‘ldoshev, Sardor Rahmonov (ikkisi “Lokomotiv”dan), Javlon Mirabdullayev (“Bunyodkor”).
Yarim himoyachilar: Abbosbek Maxstaliyev, Muhsinjon Ubaydullayev, Jamshid Iskanderov (hammasi “Paxtakor”dan), Sardor Rashidov, Sardor Sobirxo‘jayev, Dilshod Jo‘rayev (uchalasi “Bunyodkor”dan), Diyorjon Turopov (“Olmaliq”), Sardor Mirzayev (“Lokomotiv”).
Hujumchilar: Igor Sergeyev, Temurxo‘ja Abduxoliqov va Abdulaziz Yusupov (“Paxtakor” jamoasidan taklif etilgan).
Bosh murabbiy — Shuhrat Maqsudov, katta murabbiy Aleksey Yevstafeyev. Jamoa menejeri Ramil Ilyasov. Delegatsiya rahbari Asqar Tolibjonov.